Source: https://zivot.pluska.sk/dobre-rady/co-mam-platit-sud-chce-mna-vopred-800-eur-tolko-nemam
Timestamp: 2019-11-16 22:01:35+00:00
Document Index: 4066289

Matched Legal Cases: ['Súd ', 'Súd ', 'súd ', 'súd ', 'súd ', 'súd ']

Za čo mám platiť? Súd chce odo mňa vopred 800 eur, toľko nemám! | Život
Za čo mám platiť? Súd chce odo mňa vopred 800 eur, toľko nemám!
24.9. 2019 2:00
Na to, aby vás súd oslobodil od jeho úhrady, musia byť súčasne splnené dve podmienky.
S otcom svojej 5-ročnej dcéry som v súdnom konaní. Sporíme sa o to, ako často sa s ňou manžel bude po rozvode stretávať. Dcérka nie je zdravá, preto som s ňou stále na rodičovskej dovolenke a mojím jediným príjmom je rodičovský príspevok. Nedávno mi prišlo rozhodnutie, že sudkyňa vymenovala znalca a uložila mne aj otcovi povinnosť uhradiť vopred sumu po 800 eur. V zákone o súdnych poplatkoch som hľadala dôvod, pre ktorý by som mala platiť, ale nič som nenašla. Toľko peňazí nemám.
V prípade, že sa na vás alebo na vedené konanie nevzťahuje žiadna z alternatív oslobodenia od úhrady súdneho poplatku upravená v zákone o súdnych poplatkoch, môžete požiadať súd v zmysle ustanovení Civilného sporového poriadku o takzvané individuálne oslobodenie od súdneho poplatku. Na to, aby vás súd oslobodil od jeho úhrady, musia byť súčasne splnené dve podmienky.
V prvom rade si musíte podať návrh na oslobodenie (súd nebude konať z vlastnej iniciatívy), a to buď v podobe formulára zverejneného na stránke ministerstva spravodlivosti, pričom na tejto stránke sú zároveň zverejnené aj pokyny na jeho vyplnenie. Zákon nevylučuje ani alternatívu, že si návrh napíšete, ale v tomto prípade si treba dať pozor, aby obsahoval všetky zákonom vyžadované náležitosti.